ΑΠΟΦΑΣΕΙΣ
 Αριθμ. 1027 
Θέματα εφαρμογής και διαδικασιών του ν. 4577/ 
2018 (Α΄ 199). 
 Ο ΥΠΟΥΡΓΟΣ ΕΠΙΚΡΑΤΕΙΑΣ 
 Έχοντας υπόψη:
1. Τις διατάξεις:
α. Του ν. 4577/2018 «Ενσωμάτωση στην ελληνική νο-
μοθεσία της Οδηγίας 2016/1148/ΕΕ του Ευρωπαϊκού 
Κοινοβουλίου και του Συμβουλίου σχετικά με μέτρα για υψηλό κοινό επίπεδο ασφάλειας συστημάτων δικτύου και πληροφοριών σε ολόκληρη την Ένωση και άλλες δι-ατάξεις» (Α΄ 199), όπως ισχύει, ιδίως του δεύτερου εδα-
φίου της παραγράφου 1 του άρθρου 4, της παραγράφου 
4 του άρθρου 10 και της παραγράφου 3 του άρθρου 12,
β. της Οδηγίας (ΕΕ) 2016/1148 του Ευρωπαϊκού Κοινο-
βουλίου και του Συμβουλίου, της 6ης Ιουλίου 2016, σχετικά 
με μέτρα για υψηλό κοινό επίπεδο ασφάλειας συστημάτων 
δικτύου και πληροφοριών σε ολόκληρη την Ένωση,
γ. του Εκτελεστικού Κανονισμού (ΕΕ) 2018/151 της Επι-
τροπής, της 30ής Ιανουαρίου 2018, που θεσπίζει κανόνες για την εφαρμογή της οδηγίας (ΕΕ) 2016/1148 του Ευρω-
παϊκού Κοινοβουλίου και του Συμβουλίου, όσον αφορά 
τον περαιτέρω προσδιορισμό των στοιχείων που πρέπει 
να λαμβάνονται υπόψη από τους παρόχους ψηφιακών 
υπηρεσιών για τη διαχείριση κινδύνων που απειλούν την 
ασφάλεια των συστημάτων δικτύου και πληροφοριών, 
καθώς και των παραμέτρων βάσει των οποίων καθορίζεται 
κατά πόσον ο αντίκτυπος συμβάντος είναι σημαντικός,
δ. του π.δ. 81/2019 «Σύσταση, συγχώνευση, μετονο-
μασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμο-διοτήτων μεταξύ Υπουργείων» (Α΄ 119),
ε. του π.δ. 83/2019 «Διορισμός Αντιπροέδρου της Κυ-
βέρνησης, Υπουργών, Αναπληρωτών Υπουργών και Υφυ-
πουργών» (Α΄ 121 και Διορθώσεις Σφαλμάτων Α΄ 126),
στ. του π.δ. 84/2019 «Σύσταση και κατάργηση Γενικών 
Γ ραμματειών και Ειδικών Γ ραμματειών/Ενιαίων Διοικη-τικών Τομέων Υπουργείων» (Α΄ 123),
ζ. του π.δ. 82/2017 «Οργανισμός του Υπουργείου Ψη-
φιακής Πολιτικής, Τηλεπικοινωνιών και Ενημέρωσης» (Α΄ 
117) και ιδίως το άρθρο 15.2. Την Υ6/2019 απόφαση του Πρωθυπουργού «Ανάθε-
ση αρμοδιοτήτων στον Υπουργό Επικρατείας» (Β΄ 2902).
3. Την από 3.10.2019 Εισήγηση της Διεύθυνσης Κυβερ-
νοασφάλειας του Υπουργείου Ψηφιακής Διακυβέρνησης.
4. Τη διαπίστωση της ανάγκης προς την κατεύθυνση 
της θέσπισης κανόνων για την επίτευξη υψηλού επιπέδου 
ασφάλειας των συστημάτων δικτύου και πληροφοριών.
5. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο-
φασίζουμε:
Την έκδοση της παρούσας, οι διατάξεις της οποίας 
έχουν ως ακολούθως:
Α. ΓΕΝΙΚΕΣ ΔΙΑΤΑΞΕΙΣ
Άρθρο 1
Σκοπός
Σκοπός της παρούσας είναι η έκδοση των βασικών 
απαιτήσεων ασφαλείας συστημάτων δικτύου και πλη-
ροφοριών, της διαδικασίας παροχής πληροφοριών και 
κοινοποίησης συμβάντων ασφάλειας στις αρμόδιες 
Αρχές, η μεθοδολογία προσδιορισμού των Φορέων Εκ-
μετάλλευσης Βασικών Υπηρεσιών (Φ.Ε.Β.Υ.) καθώς και 
η μεθοδολογία αξιολόγησης και ελέγχου, σύμφωνα με 
τις προβλέψεις της Οδηγίας 2016/1148/ΕΕ του Ευρω-
παϊκού Κοινοβουλίου και του Συμβουλίου της 6ης Ιου-λίου 2016 (ΕΕ L 194), του Εκτελεστικού Κανονισμού (ΕΕ) 
2018/151 της Επιτροπής της 30ης Ιανουαρίου 2018 και 
του ν. 4577/2018 (Α΄ 199), ο οποίος κατ’ εφαρμογή της 
ως άνω Οδηγίας θεσπίζει μέτρα για την επίτευξη υψηλού 
επιπέδου ασφάλειας των συστημάτων αυτών.
Άρθρο 2
Γενικοί Όροι και Υποχρεώσεις
1. Κάθε ΦΕΒΥ ή Πάροχος Ψηφιακών Υπηρεσιών (ΠΨΥ), 
εφεξής «ο Οργανισμός», οφείλει να λαμβάνει όλα τα 
κατάλληλα τεχνικά και οργανωτικά μέτρα για την ικα-
νοποίηση του σκοπού της Οδηγίας 2016/1148/ΕΕ του 
Ευρωπαϊκού Κοινοβουλίου και του Συμβουλίου της 6ης Ιουλίου 2016 (ΕΕ L 194), του Εκτελεστικού Κανονισμού (ΕΕ) 2018/151 της Επιτροπής της 30ης Ιανουαρίου 2018 και του ν. 4577/2018 (Α΄ 199).
2. Κάθε Οργανισμός ευθύνεται για το σύνολο των 
πράξεων οποιουδήποτε συνεργάτη, φυσικού ή νομι-
κού προσώπου, που χρησιμοποιεί για την κατασκευή, 
εγκατάσταση, συντήρηση ή λειτουργία των συστη-ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
8 Οκτωβρίου 2019 ΤΕΥΧΟΣ  ΔΕΥΤΕΡΟ Αρ. Φύλλου  373943653
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43654 Τεύχος B’ 3739/08.10.2019
μάτων δικτύου και πληροφοριών του για την παροχή 
των βασικών υπηρεσιών του. Ο Οργανισμός οφείλει να 
ενημερώνει προσηκόντως τους συνεργάτες του σχετικά 
με τα τηρούμενα μέτρα για την Ασφάλεια Συστημάτων 
Δικτύου και Πληροφοριών, λαμβάνοντας υπόψη τη φύση 
της παρεχόμενης εργασίας, και να απαιτεί την αποδοχή, 
εκ μέρους τους, της υποχρέωσης τήρησης αυτών.
3. Σε περιπτώσεις εκδήλωσης περιστατικού ασφά-
λειας, κάθε Οργανισμός οφείλει να συνεργάζεται κατά 
τις διατάξεις του ν. 4577/2018 (Α΄ 199), με τις Αρμόδιες 
Αρχές, και να εφαρμόζει τις προβλεπόμενες διαδικασίες 
προς άμεση επίλυση του περιστατικού και περιορισμό 
του αντίκτυπου αυτού.
Άρθρο 3
Ενιαία Πολιτική Ασφάλειας
1. Στο πλαίσιο τήρησης ενός ενιαίου ελάχιστου βασι-
κού επιπέδου ασφάλειας των συστημάτων δικτύου και πληροφοριών, η Εθνική Αρχή Κυβερνοασφάλειας (ΕΑΚ) 
ορίζει τις απαιτήσεις για την εφαρμογή μιας Ενιαίας Πολι-
τικής Ασφάλειας. Κάθε Οργανισμός θεσπίζει, υλοποιεί και 
διατηρεί επίκαιρη και καταγεγραμμένη Πολιτική Ασφα-
λείας σχετική με την ασφάλεια των συστημάτων δικτύου 
και πληροφοριών, τα οποία υποστηρίζουν την παροχή βασικών υπηρεσιών του φορέα. Η Πολιτική Ασφάλειας του Οργανισμού οφείλει να καλύπτει τουλάχιστον όσα 
ορίζει η Ενιαία Πολιτική Ασφάλειας. Ειδικότερα ορίζεται 
ότι:
α. Η Πολιτική Ασφάλειας, οφείλει μεταξύ άλλων να 
ορίζει τους στόχους ασφάλειας, να περιγράφει τη δια-
κυβέρνηση και να παραπέμπει σε άλλες συμπληρωματι-
κές πολιτικές, σχετικά με την ασφάλεια των συστημάτων 
δικτύου και πληροφοριών του Οργανισμού.
β. Βασικοί στόχοι της Πολιτικής Ασφάλειας είναι:• η διασφάλιση της εμπιστευτικότητας, ακεραιότητας 
και διαθεσιμότητας των δεδομένων, συστημάτων και 
υπηρεσιών έναντι εκούσιων ή ακούσιων απειλών
• η ικανοποίηση των νομικών και κανονιστικών απαι-
τήσεων σχετικών με την ασφάλεια και προστασία δε-
δομένων
• η επιχειρησιακή συνέχεια των βασικών υπηρεσιών 
του Οργανισμού έναντι περιστατικών κυβερνοεπιθέσε-ων
• η ενημέρωση και η εκπαίδευση όλων των υπαλλήλων 
και λοιπών εμπλεκομένων τρίτων σχετικά με την παροχή 
των βασικών υπηρεσιών του Οργανισμού
• η άμεση κοινοποίηση και διαχείριση περιστατικών ή 
αδυναμιών ασφαλείας.
γ. Αρμόδιοι για την εφαρμογή της Πολιτικής Ασφά-
λειας, είναι:
• η Διοίκηση του Οργανισμού, η οποία εγκρίνει, ανα-
θεωρεί και είναι αρμόδια για την αποτελεσματική και 
αποδοτική εφαρμογή της Πολιτικής Ασφάλειας.
• ο Υπεύθυνος Ασφάλειας Πληροφοριών και Δικτύων, 
όπως περιγράφεται στο άρθρο 6 της παρούσας, ο οποίος 
επιβλέπει και συντονίζει την εφαρμογή αυτής της πολι-
τικής μέσω χρήσης κατάλληλων προτύπων, διαδικασιών 
και διεθνών πρακτικών και λειτουργεί ως σημείο επαφής 
με τους αρμόδιους φορείς• όλο το προσωπικό και οι συμβεβλημένοι προμηθευ-
τές, οι οποίοι ακολουθούν τις διαδικασίες για την τήρηση 
της πολιτικής ασφάλειας πληροφοριών.
δ. Η Πολιτική Ασφάλειας θα πρέπει να λαμβάνει μέρι-
μνα για την τήρηση των «Βασικών Απαιτήσεων Ασφά-
λειας», όπως αυτές ισχύουν και ορίζονται από την Εθνική 
Αρχή Κυβερνοασφάλειας.
Άρθρο 4
Βασικές Απαιτήσεις Ασφάλειας
Α. ΑΝΑΓΝΩΡΙΣΗ
Οι απαιτήσεις της κατηγορίας «Αναγνώριση» είναι απα-
ραίτητες για την κατανόηση του επιχειρηματικού πλαισί-
ου, των πόρων που υποστηρί ζουν τις βασικές υπηρεσίες 
και την σχετική διακινδύνευση για την ασφάλεια των 
συστημάτων δικτύου και πληροφοριών και επιτρέπουν 
στον Οργανισμό να εστιάσει τις προσπάθειές του και να 
διαχειριστεί τους πόρους του, με αποτελεσματικό και 
αποδοτικό τρόπο. Ειδικότερα θα πρέπει να πληρούνται οι κάτωθι απαιτήσεις.
1. Επιχειρησιακό περιβάλλον
Η αποστολή, οι στόχοι, τα ενδιαφερόμενα μέρη, οι 
δραστηριότητες και οι λοιπές απαιτήσεις (κανονιστικές, νομικές, περιβαλλοντικές, συμβ ατικές και λειτουργικές) 
του Οργανισμού που σχετίζονται με τις βασικές του υπη-
ρεσίες, εντοπίζονται και καταγράφονται.
Αυτές οι πληροφορίες χρησιμοποιούνται ως βάση 
κατά τη διεργασία διαχείρισης διακινδύνευσης σε όλα τα 
σχετικά στάδια (καθορισμός απαιτήσεων, αναγνώριση, 
ανάλυση, αποτίμηση και αντιμετώπιση διακινδύνευσης).
2. Διαχείριση πόρων.
Όλοι οι πόροι που απαιτούνται για την παροχή ή υπο-
στήριξη βασικών υπηρεσιών του Οργανισμού θα πρέπει 
να αναγνωρίζονται, να αναλύονται και να καταγράφο-
νται σε κατάλληλο και ενημερωμένο κατάλογο. Αυτός 
περιλαμβάνει ενδεικτικά, μεταξύ άλλων, δεδομένα, προ-
σωπικό, δομικά στοιχεία, συσκευές, συστήματα, εγκα-
ταστάσεις, προμηθευτές, διαδικασίες, οδηγούς χρήσης, διαμορφώσεις κ.α.
3. Αποτίμηση διακινδύνευσηςΗ διακινδύνευση για την ασφάλεια των συστημάτων 
δικτύου και πληροφοριών αναγνωρίζεται, αναλύεται και 
αποτιμάται μέσω κατάλληλης, τεκμηριωμένης και απο-
τελεσματικής διεργασίας.
4. Στρατηγική διαχείρισης διακινδύνευσης
Καθορίζονται οι προτεραιότητες, περιορισμοί, ανοχές 
διακινδύνευσης και λοιπές παραδοχές οι οποίες χρησιμο-
ποιούνται για την αιτιολόγηση των αποφάσεων σχετικά 
με τα επιλεγόμενα μέτρα διαχείρισης και μετριασμού 
της διακινδύνευσης για την ασφάλεια των συστημάτων δικτύου και πληροφοριών.
5. Διαχείριση διακινδύνευσης αλυσίδας εφοδιασμού
Η διακινδύνευση που αφορά στην αλυσίδα εφοδια-
σμού (προμηθευτές υλικού ή υπηρεσιών) εντοπίζεται, 
αξιολογείται και μετριάζεται. Ειδικότερα διασφαλίζεται, 
μέσω Συμφωνιών Επιπέδου Υπηρεσιών (Service Level 
Agreements - SLA) ή/και επιθεωρήσεις, ότι οι προμη-
θευτές εφαρμόζουν κατάλληλα και αναλογικά μέτρα 
ασφάλειας.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43655 Τεύχος B’ 3739/08.10.2019
6. Αυτοαξιολόγηση - Βελτίωση
Για την παρακολούθηση και συνεχή βελτίωση της 
ασφάλειας των συστημάτων δικτύου και πληροφοριών, 
συντάσσεται αναφορά αυτοαξιολόγησης συνοδευόμε-
νης και από σχετικό πλάνο διορθωτικών ή βελτιωτικών 
ενεργειών, τα οποία κοινοποιούνται στην Εθνική Αρχή 
Κυβερνοασφάλειας.
Η αυτοαξιολόγηση διενεργείται σε ετήσια βάση ή 
κατόπιν πρόκλησης σοβαρής διατάραξης της παροχής 
βασικής υπηρεσίας από τυχόν συμβάν, με τη χρήση κα-τάλληλου Οδηγού που εκδίδει και αναθεωρεί η Εθνική Αρχή Κυβερνοασφάλειας.
Β. ΠΡΟΣΤΑΣΙΑ
Οι απαιτήσεις της κατηγορίας «Προστασία» είναι απα-
ραίτητες προκειμένου να διασφαλιστούν όλοι οι πόροι (άνθρωποι, διαδικασίες και τεχνο λογίες) που υποστηρί-
ζουν τις βασικές υπηρεσίες του Οργανισμού. Τα μέτρα 
που επιλέγονται για την ικανοποίηση των απαιτήσεων 
αυτής της κατηγορίας, θα πρέπει να λαμβάνουν υπόψη 
την στρατηγική διαχείρισης διακινδύνευσης. Ειδικότερα 
θα πρέπει να πληρούνται οι κάτωθι απαιτήσεις.
7. Πολιτικές, διεργασίες και διαδικασίες προστασίας 
βασικών υπηρεσιών.
Η συνολική οργανωτική προσέγγιση για την διασφά-
λιση των συστημάτων δικτύου και πληροφοριών που 
υποστηρίζουν την παροχή βασικών υπηρεσιών του Ορ-
γανισμού, καθορίζεται και τεκμηριώνεται μέσω κατάλ-
ληλων πολιτικών, διεργασιών και διαδικασιών.
Ειδικότερα, η πολιτική ασφάλειας του Οργανισμού θα 
πρέπει να είναι συμβατή και να ικανοποιεί κατ’ ελάχιστο την Ενιαία Πολιτική Ασφάλειας και τις απαιτήσεις ασφά-λειας που εκδίδει η Εθνική Αρχή Κυβερνοασφάλειας.
8. Διαχείριση ταυτότητας και έλεγχος πρόσβασης.Η πρόσβαση (φυσική ή με ηλεκτρονικά μέσα) στα συ-
στήματα δικτύου και πληροφοριών και στις συναφείς 
εγκαταστάσεις, περιορίζεται στους εξουσιοδοτημένους 
προς τούτο χρήστες, διεργασίες και συσκευές, σύμφωνα 
με την αρχή των λιγότερων προνομίων και διαχειρίζεται 
αναλογικά και σύμφωνα με την εκτιμώμενη διακινδύ-
νευση. Για το σκοπό αυτό γίνεται χρήση κατάλληλων 
μηχανισμών αυθεντικοποίησης και διαδικασιών ελέγχου 
πρόσβασης.
9. Φυσική και περιβαλλοντική ασφάλεια.
Οι εγκαταστάσεις των κέντρων δεδομένων και των 
χώρων επεξεργασίας πληροφοριών διασφαλίζονται έναντι δυνητικής φυσικής ή περιβαλλοντικής διακιν-
δύνευσης μέσω κατάλληλων και αναλογικών πολιτικών και μέτρων και σύμφωνα με τη στρατηγική διαχείρισης 
διακινδύνευσης.
10. Ασφάλεια συστημάτων και εφαρμογών.Τα συστήματα και οι εφαρμογές εγκαθίστανται, ανα-
πτύσσονται και διαχειρίζονται με τρόπο που λαμβάνει 
υπόψη τις αρχές της ασφάλειας «από τον σχεδιασμό» και 
«εξ ορισμού», και τηρούνται κατάλληλες και αναλογικές 
απαιτήσεις ασφάλειας σε όλο τον κύκλο της ζωής τους.
11. Ασφάλεια δεδομένων.
Τα δεδομένα διαχειρίζονται σύμφωνα με τη στρα-
τηγική διαχείρισης διακινδύνευσης με σκοπό την προ-
στασία της εμπιστευτικότητας, της ακεραιότητας και της διαθεσιμότητάς τους. Για το σκοπό αυτό εφαρμόζονται κατάλληλες πολιτικές και διαδικασίες.
12. Αντίγραφα ασφαλείας.
Τα δεδομένα τα οποία είναι απαραίτητα για την παρο-
χή των βασικών υπηρεσιών διασφαλίζονται από πιθανή 
απώλειά τους μέσω της τήρησης αντιγράφων ασφαλείας 
σε κατάλληλη μορφή, η οποία δίνει τη δυνατότητα για 
άμεση ανάκτησή τους. Για το σκοπό αυτό εφαρμόζονται 
κατάλληλες πολιτικές, διαδικασίες και αυτοματοποιη-
μένα συστήματα λήψης και διατήρησης αντιγράφων 
ασφαλείας.
13. Τεχνολογίες ασφάλειας.
Για την διασφάλιση της ανθεκτικότητας των συστημά-
των έναντι απειλών εγκαθίστανται και χρησιμοποιούνται 
κατάλληλες και αναλογικές προς το σκοπό αυτό τεχνο-
λογικές λύσεις ασφαλείας. Ειδικότερα, ενθαρρύνεται 
η χρήση τεχνολογικών λύσεων σχετικά με ανίχνευση, 
καταγραφή και ανάλυση απειλών.
14. Δοκιμές συστημάτων.
Για την διασφάλιση της ανθεκτικότητας των συστημά-
των που υποστηρίζουν βασικέ ς υπηρεσίες έναντι απει-
λών, εφαρμόζονται κατάλληλες διαδικασίες δοκιμών και 
τεχνικών ελέγχων.
15. Διαχείριση Αλλαγών.Οι αλλαγές που γίνονται στα συστήματα και τα δομι-
κά στοιχεία που υποστηρίζ ουν βασικές υπηρεσίες ακο-
λουθούν συγκεκριμένη και καταγεγραμμένη διαδικασία, 
ώστε να διατηρείται το επίπεδο διακινδύνευσης εντός 
των ορίων που καθορίζονται στη στρατηγική διαχείρισης 
διακινδύνευσης και να λαμβάνονται πρόσθετα μέτρα 
ασφάλειας όταν αυτό απαιτείται.
16. Ευαισθητοποίηση και κατάρτιση.Το προσωπικό και οι συνεργάτες οι οποίοι χειρίζονται 
ή υποστηρίζουν τα συστήματα πληροφοριών και δικτύ-
ων ενημερώνονται και εκπαιδεύονται κατάλληλα, ώστε 
να εκπληρώνουν τα καθήκοντά τους με τρόπο που να 
διατηρεί και να προάγει την ασφάλεια των συστημά-
των αυτών. Για το σκοπό αυτό εφαρμόζεται κατάλληλη 
πολιτική σχετικά με τη διενέργεια ή συμμετοχή σε τα-
κτικά προγράμματα και δράσεις ευαισθητοποίησης ή 
εκπαίδευσης.
Γ . ΑΝΤΙΜΕΤΩΠΙΣΗ
Οι απαιτήσεις της κατηγορίας «Αντιμετώπιση» είναι 
απαραίτητες για την ανίχνευση, την απόκριση, και την 
εν γένει διαχείριση ενός συμβάντος ασφάλειας που εν-
δέχεται να επηρεάσει την παροχή βασικών υπηρεσιών 
του Οργανισμού. Παράλληλα αυτή η κατηγορία προ-
ωθεί τη μείωση του αντίκτυπου από ένα περιστατικό 
ασφάλειας, μέσω της διασφάλισης της συνέχειας και της 
αποκατάστασης της παροχής βασικών υπηρεσιών του 
Οργανισμού σε αποδεκτό και προκαθορισμένο επίπεδο.
17. Ανίχνευση απειλών.
Οι απειλές και τα συμβάντα που δύναται να επηρεά-
σουν την ασφάλεια των συστημάτων δικτύου και πλη-ροφοριών ανιχνεύονται έγκαιρα μέσω κατάλληλων τε-
χνολογικών λύσεων ασφάλειας ή σχετικών διαδικασιών.
18. Διαχείριση Περιστατικών.
Η έγκαιρη ανταπόκριση, ανάλυση και διαχείριση 
περιστατικών ασφαλείας με πραγματικές ή δυνητικές 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43656 Τεύχος B’ 3739/08.10.2019
δυσμενείς επιπτώσεις θα πρέπει να διενεργείται βάσει 
κατάλληλης πολιτικής και σύμφωνα με προκαθορισμένη 
διαδικασία.
Ειδικότερα στην περίπτωση που αυτά αξιολογούνται 
ως κρίσιμα, θα πρέπει να ενημερώνονται οι αρμόδιες 
ομάδες αντιμετώπισης (CSIRTs ή CERTs), η Εθνική Αρχή 
Κυβερνοασφάλειας και οι λοιποί εμπλεκόμενοι φορείς 
και να διευκολύνεται η συνεργασία και η παροχή πληρο-
φοριών, σύμφωνα και με όσα ορίζονται στο ν. 4577/2018 
(Α΄ 199), όπως αυτός ισχύει.
19. Επιχειρησιακή συνέχεια.
Διασφαλίζεται η δυνατότητα παροχής των βασικών 
υπηρεσιών του Οργανισμού, σε αποδεκτό και προσυμ-
φωνημένο επίπεδο, σε περίπτωση που έχει εκδηλωθεί 
κάποιο περιστατικό ασφάλειας. Για το σκοπό αυτό διε-
ρευνώνται εναλλακτικοί τρόποι παροχής των υπηρεσιών, 
λαμβάνονται κατάλληλα οργανωτικά και τεχνικά μέτρα 
και καταρτίζεται σχετικό, καταγεγραμμένο και προκα-
θορισμένο σχέδιο.
20. Ανάκαμψη από καταστροφές.
Διασφαλίζεται η ανάκαμψη και αποκατάσταση των 
συστημάτων δικτύου και πληροφοριών των βασικών 
υπηρεσιών του Οργανισμού, τα οποία επηρεάζονται 
από περιστατικά ασφάλειας, εντός προκαθορισμένου 
και αποδεκτού χρονικού διαστήματος. Για το σκοπό αυτό 
λαμβάνονται κατάλληλα οργανωτικά και τεχνικά μέτρα 
και καταρτίζεται σχετικό, καταγεγραμμένο και προκα-
θορισμένο σχέδιο.
Άρθρο 5
Επιλογή μέτρων ασφάλειας
1. Οι Οργανισμοί κατά την επιλογή των μέτρων ασφα-
λείας θα πρέπει να λαμβάνουν μέριμνα ώστε αυτά να 
είναι:
• Αποτελεσματικά, ώστε να αυξάνουν το επίπεδο ετοι-
μότητας του Οργανισμού έναντι τωρινών και μελλοντι-κών απειλών ασφάλειας.
• Αποδοτικά, ώστε να επιλέγονται αυτά τα οποία θα 
έχουν το μεγαλύτερο αντίκτυπο στην ενίσχυση της 
ασφάλειας ενός Οργανισμού, σε σχέση με τις απαιτήσεις 
κτήσης και διατήρησής τους.
• Κατάλληλα, ώστε να είναι συμβατά και να διευκο-
λύνουν τη παροχή των βασικών υπηρεσιών του Οργα-
νισμού.
• Αναλογικά, ώστε να επιλέγονται συναρτήσει του εκά-
στοτε επιπέδου επικινδυνότητας.
• Συγκεκριμένα, ώστε να διασφαλίζεται ότι τα μέτρα 
θα εφαρμόζονται στην πράξη και θα ενισχύουν ενεργά 
το επίπεδο ασφάλειας.
• Αξιόπιστα, ώστε να παρέχουν δείκτες και αποδείξεις 
για την αποτελεσματική και αποδοτική εφαρμογή τους.
• Περιεκτικά, ώστε η εφαρμογή τους να καλύπτει όσες 
περισσότερες βασικές απ αιτήσεις ασφάλειας είναι δυνατό.
2. Προκειμένου να επιλεγούν και να εφαρμοστούν 
μέτρα που ικανοποιούν τις βασικές απαιτήσεις ασφά-
λειας, ενθαρρύνεται η χρήση διεθνώς αποδεκτών 
προτύπων, προδιαγραφών και οδηγών που σχετίζο-
νται με την ασφάλεια των συστημάτων δικτύων και 
πληροφοριών.Άρθρο 6
Υπεύθυνος Ασφάλειας Πληροφοριώνκαι Δικτύων
Κάθε Οργανισμός οφείλει να ορίσει συγκεκριμένο ερ-
γαζόμενο του ως Υπεύθυνο Ασφάλειας Πληροφοριών 
και Δικτύων του.
Ο Υπεύθυνος Ασφάλειας Πληροφοριών και Δικτύων:• Αποτελεί το σημείο επαφής με την Εθνική Αρχή Κυ-
βερνοασφάλειας και το αρμόδιο CSIRT.
• Συνεργάζεται με την Εθνική Αρχή Κυβερνοασφάλειας 
και με το αρμόδιο CSIRT.
• Συντονίζει και επιβλέπει τον Οργανισμό ως προς τις 
υποχρεώσεις που απορρέουν από τον ν. 4577/2018 (Α΄ 
199), από την παρούσα υπουργική απόφαση και από 
άλλες διατάξεις της Ευρωπαϊκής Ένωσης ή της Εθνικής Αρχής Κυβερνοασφάλειας σχετικά με την Ασφάλεια Συ-στημάτων Δικτύων και Πληροφοριών.
• Εποπτεύει την υλοποίηση της Ενιαίας Πολιτικής 
Ασφάλειας και την ικανοποίηση των βασικών απαιτή-
σεων ασφάλειας, την εκπαίδευση και ευαισθητοποίηση των υπαλλήλων του Οργανισμού σε θέματα ασφάλειας 
πληροφοριών και δικτύων καθώς, και τη σύνταξη της 
αναφοράς αυτοαξιολόγησης του Οργανισμού που απο-
στέλλεται στην Εθνική Αρχή Κυβερνοσφάλειας.
• Παρίσταται στους ελέγχους που πραγματοποιεί η 
Ομάδα Επιθεώρησης Ελέγχου, όπως αυτή ορίζεται από 
την Εθνική Αρχή Κυβερνοσφάλειας, και της παρέχει όλα 
τα κατάλληλα μέσα για να διευκολύνει το έργο της.
Ο ρόλος του στην οργανωτική δομή του Οργανισμού 
προτείνεται να είναι ανεξάρτητος και να μην έγκειται 
σε σύγκρουση συμφερόντων με άλλους εργασιακούς 
ρόλους που τυχόν κατέχει.
Κάθε Οργανισμός οφείλει αμελλητί να κοινοποιεί στην 
Εθνική Αρχή Κυβερνοασφάλειας τα στοιχεία επικοινω-
νίας του εκάστοτε Υπευθύνου που έχει οριστεί και το 
αργότερο εντός 2 μηνών από την έκδοση της παρούσας 
υπουργικής απόφασης.
Επιθυμητά προσόντα του Υπεύθυνου Ασφάλειας Πλη-
ροφοριών και Δικτύων:
• Να διαθέτει προπτυχιακό ή Μεταπτυχιακό τίτλο 
ετήσιας τουλάχιστον διάρκειας σε συναφές γνωστικό 
αντικείμενο.
• Να διαθέτει εμπειρογνωσία στον τομέα της ασφάλει-
ας πληροφοριών και δικτύων τουλάχιστον 5 ετών.
• Να διαθέτει πιστοποιημένη γνώση μεθοδολογιών, 
διαδικασιών, τεχνικών, εργαλείων και προτύπων ασφά-λειας πληροφοριών και ψηφιακών συστημάτων.
• Να γνωρίζει τις επιχειρηματικές διαδικασίες του Ορ-
γανισμού.
Β. ΔΙΑΔΙΚΑΣΙΑ ΚΟΙΝΟΠΟΙΗΣΗΣ
ΣΥΜΒΑΝΤΩΝ ΑΣΦΑΛΕΙΑΣ
Άρθρο 7
Κριτήρια προσδιορισμού ενός συμβάντοςως σοβαρής διατάραξης για τουςφορείς εκμετάλλευσης βασικών υπηρεσιών
1. Σοβαρή διατάραξη, θεωρείται οποιοδήποτε συμ-
βάν με επίπτωση στην ασφάλεια συστημάτων δικτύου 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43657 Τεύχος B’ 3739/08.10.2019
και πληροφοριών, σε συνδυασμό με τους παράγοντες 
της περίπτωσης 2 του άρθρου 5 του ν. 4577/2018 (Α΄ 
199) και ειδικότερα όταν πληροί τουλάχιστον μία από 
τις ακόλουθες συνθήκες:
α) Κάθε συμβάν κατά το οποίο η συνέχεια της υπη-
ρεσίας που παρέχεται από τον φορέα επηρεάζεται για 
πάνω από 100.000 χρηστοώρες. Ως συνέχεια της υπη-
ρεσίας ορίζεται η δυνατότητα παροχής της υπηρεσίας 
σε αποδεκτά επίπεδα εμπιστευτικότητας, ακεραιότητας, 
διαθεσιμότητας και αυθεντικότητας.
β) Κάθε συμβάν που επηρεάζει πληθυσμό τουλάχιστον 
50.000 χρηστών.
γ) Απειλή σε ανθρώπινη ζωή. Σε περίπτωση απώλειας 
ανθρώπινης ζωής το συμβάν κρίνεται αυτομάτως κοι-
νοποιήσιμο.
δ) Το συμβάν έχει προκαλέσει υλικές ζημιές στον ίδιο 
τον φορέα ή σε άλλους φορείς που υπερβαίνουν το 
1.000.000 ευρώ.
Άρθρο 8
Κριτήρια προσδιορισμού ενός συμβάντοςως σοβαρής διατάραξης για τουςπαρόχους ψηφιακών υπηρεσιών
Σοβαρή διατάραξη, θεωρείται οποιοδήποτε συμ-
βάν πληροί μία από τις καταστάσεις, όπως αυτές ορί-
ζονται στο άρθρο 4 του Εκτελεστικού Κανονισμού
(ΕΕ) 2018/151.
Άρθρο 9
Διαδικασία Κοινοποίησης Συμβάντος Ασφάλειας
1. Κάθε Οργανισμός κοινοποιεί στο αρμόδιο CSIRT και 
στην Εθνική Αρχή Κυβερνοασφάλειας χωρίς αδικαιολό-
γητη καθυστέρηση κάθε συμβάν που έχει αντίκτυπο στη 
συνεχή παροχή της υπηρεσίας που προσφέρει.
2. Η αρχική αναφορά παρέχεται στην Αρχή:
α) ηλεκτρονικά ή εγγράφως, στον τύπο που θέτει σχε-
τικό πρότυπο της Αρχής.
β) Σε εύλογο χρόνο και, σε κάθε περίπτωση, εντός 24 
ωρών αφότου ο Οργανισμός έλαβε γνώση του περιστα-
τικού.
γ) Ειδικά στην περίπτωση που το συμβάν προσδιορί-
ζεται ως σοβαρή διατάραξη, σύμφωνα με το άρθρο 7 
και άρθρο 8 της παρούσης, ο Οργανισμός υποχρεούται να υποβάλει την αρχική αναφορά χωρίς αδικαιολόγητη καθυστέρηση.
3. Η κοινοποίηση πρέπει να περιέχει τουλάχιστον τις 
ακόλουθες πληροφορίες:
α) Το όνομα ή την επωνυμία του φορέα καθώς και το 
είδος των υπηρεσιών που παρέχει. Το όνομα του νόμι-μου εκπροσώπου του Οργανισμού και του Υπεύθυνου Ασφάλειας Πληροφοριών και Δικτύων.
β) Τον χρόνο, κατά τον οποίο διαγνώστηκε το συμβάν.
γ) Την ακριβή διάρκεια του περιστατικού, από τη στιγ-
μή που διαγνώστηκε μέχρι την πλήρη αντιμετώπισή του, 
εάν αυτό θεωρείται λήξαν.
δ) Πληροφορίες για τη φύση του συμβάντος, καθώς και 
μία πρώτη εκτίμηση του αντίκτυπου του βάσει των προ-
αναφερθέντων στοιχείων προσδιορισμού αντίκτυπου.
ε) Πληροφορίες για τις ενέ ργειες που ακολουθήθηκαν και τα μέτρα περιορισμού του αντίκτυπου του συμβά-
ντος που έχουν ήδη ληφθεί.
στ) Πληροφορίες σχετικά με την πιθανότητα επηρε-
ασμού περισσοτέρων κρατών - μελών από το συμβάν.
ζ) Οποιαδήποτε άλλη πληροφορία κρίνεται ότι θα βο-
ηθούσε το έργο των αρμόδιων Αρχών.
4. Σε περίπτωση που μεταβληθούν ουσιωδώς τα στοι-
χεία του συμβάντος, ο Οργανισμός δύναται να υποβάλει 
επικαιροποιημένη αναφορά, με την οποία θα παρέχει όσο 
το δυνατόν περισσότερες πλ ηροφορίες σχετικά με αυτό.
5. Η τελική αναφορά παρέχεται στην Αρχή:
α) εγγράφως, στον τύπο π ου τάσσει σχετικό πρότυπο 
της Αρχής
β) εντός ενός (1) μήνα από την ημερομηνία κλεισίμα-
τος του συμβάντος ασφαλείας.
γ) Περιλαμβάνει όλα τα υπό παρ. 2 στοιχεία στην τελική 
τους μορφή, όπως αυτά περιλαμβάνονται στην Φόρμα 
Αναφοράς Συμβάντος Κυβερνοασφάλειας που εκδίδει η 
Αρχή και είναι διαθέσιμη στην ιστοσελίδα της.
Άρθρο 10
Ενέργειες των αρμόδιων Αρχώνμετά την Κοινοποίηση
1. Μετά τη λήψη της αρχικής αναφοράς:
α) οι αρμόδιες Αρχές αξιολογούν το συμβάν και απο-
φασίζουν για τις άμεσες ενέργειες στις οποίες θα προ-
βούν.
β) Σε περίπτωση που το συμβάν έχει σοβαρό αντί-
κτυπο στη συνέχιση ουσιώδους υπηρεσίας και σε άλλο 
κράτος-μέλος, οι αρμόδιες Αρχές ενημερώνουν χωρίς 
καθυστέρηση τις αρμόδιες αρχές του κράτους-μέλους.
2. Μετά τη λήψη της τελικής αναφοράς:α) Οι αρμόδιες Αρχές αξιολογούν τα στοιχεία, ενημε-
ρώνουν τον Οργανισμό σχετικά με την αποτελεσματι-
κότητα της διαχείρισης του συμβάντος και παρέχουν 
οδηγίες για την αποτροπή ή την καλύτερη διαχείριση 
μελλοντικών αντίστοιχων συμβάντων.
β) Η Εθνική Αρχή Κυβερνοασφάλειας, λαμβάνοντας 
υπόψη και τα ευρήματα των προηγουμένως διενεργη-
θέντων ελέγχων των Αρ. 12 και 13 της παρούσης, αξιο-λογεί την πιθανότητα κλήσης προς ακρόαση καθώς και επιβολής άλλων πιθανών διοικητικών κυρώσεων.
Άρθρο 11
Ενημέρωση του Κοινού
1. Κατόπιν διαβούλευσης με τον Οργανισμό, και όταν 
αυτό κρίνεται απαραίτητο για την καλύτερη διαχείριση 
του συμβάντος, η ΕΑΚ μεριμνά για την ενημέρωση του 
κοινού που απολαμβάνει την υπηρεσία που επηρεά-
στηκε από το συμβάν σχετικά με την ύπαρξή του, την 
αντιμετώπισή του και την πιθανή διατάραξη της ομαλής 
λειτουργίας την οποία υπέστησαν.
2. Η ενημέρωση του κοινού δεν ενδείκνυται όταν:
α) αφορά ευαίσθητες ή διαβαθμισμένες πληροφορίες
β) επηρεάζει δυσανάλογα τα έννομα συμφέροντα του 
Οργανισμού.
Σε περίπτωση που η ΕΑΚ κρίνει ότι δεν συντρέχουν οι 
λόγοι (α) και (β) μπορεί να ενημερώσει το κοινό κρίνο-ντας κατά περίπτωση και αναλογικά.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43658 Τεύχος B’ 3739/08.10.2019
Γ . ΔΙΑΔΙΚΑΣΙΑ ΕΛΕΓΧΟΥ
Άρθρο 12
Έλεγχοι της Εθνικής Αρχής Κυβερνοασφάλειας
1. Η Εθνική Αρχή Κυβερνοασφάλειας δύναται να ενερ-
γεί ελέγχους, στις εγκαταστάσεις, στον τεχνικό εξοπλι-
σμό και στις τεχνολογικές υποδομές του Οργανισμού. Οι 
έλεγχοι διενεργούνται είτε σε τακτική βάση ή εκτάκτως.
2. Κάθε έλεγχος, τακτικός ή έκτακτος, διενεργείται 
από Ομάδα Επιθεώρησης Ελέγχου την οποία ορίζει και 
εξουσιοδοτεί η Εθνική Αρχή Κυβερνοασφάλειας, με την 
παρουσία του Υπεύθυνου Ασφάλειας Πληροφοριών και 
Δικτύων ή άλλου εξουσιοδοτημένου προς τούτο εργα-ζόμενου του ελεγχόμενου Οργανισμού.
3. Σε περίπτωση τακτικού ελέγχου ενημερώνεται ο Ορ-
γανισμός για την ημερομηνία διενέργειάς του. Η Ομάδα Επιθεώρησης Ελέγχου δύναται να ζητήσει να υπάρχουν 
διαθέσιμα πλήρη αντίγραφα των υφισταμένων Πολιτι-
κών και των διαδικασιών για την ασφάλεια συστημάτων 
δικτύου και πληροφοριών. Η ενημέρωση θα πρέπει να 
έχει γίνει δεκαπέντε (15) ημέρες τουλάχιστον πριν τον 
έλεγχο.
4. Οι έκτακτοι έλεγχοι δύνανται να διενεργούνται αυτε-
παγγέλτως ή κατόπιν έγγραφης αναφοράς/κοινοποίησης 
συμβάντος ασφάλειας, χωρίς προηγούμενη ενημέρωση 
του ελεγχόμενου υπόχρεου Οργανισμού.
5. Κατά τη διαδικασία του ελέγχου η Ομάδα Επιθεώ-
ρησης Ελέγχου μπορεί να ζητήσει πρόσβαση σε πάσης φύσεως εξοπλισμό, αρχεία, βιβλία, δεδομένα και λοιπά 
στοιχεία, να διενεργεί έρευνες στα γραφεία και λοιπές 
εγκαταστάσεις του Οργανισμού, να λαμβάνει ένορκες και 
ανωμοτί κατά την κρίση της καταθέσεις, με την επιφύ-λαξη του άρθρου 212 του Κώδικα Ποινικής Δικονομίας, 
για τη συλλογή κάθε πληροφορίας που εξυπηρετεί τους 
σκοπούς του ελέγχου.
6. Η Ομάδα Επιθεώρησης Ελέγχου, προβαίνει, όπο-
τε απαιτείται, στην προσωρινή δέσμευση εξοπλισμού 
συστημάτων δικτύων και πληροφοριών, εάν κατά τη 
διενέργεια του ελέγχου, ειδικά εφόσον έχει προηγηθεί 
συμβάν ασφάλειας, διαπιστωθεί ότι τα τελευταία χρή-
ζουν περαιτέρω εξέτασης προκειμένου να εξακριβωθεί η λειτουργικότητα και η ακεραιότητά τους.
7. Η Ομάδα Επιθεώρησης Ελέγχου προβαίνει σε έλεγ-
χο στις εγκαταστάσεις του υπόχρεου Οργανισμού κατά τα ως άνω οριζόμενα, προκειμένου να διαπιστωθεί εάν 
συμμορφώνεται με τις επιταγές του ν. 4577/2018 (Α΄ 199) 
και των οριζόμενων στην παρούσα απόφαση. Για κάθε 
επιτόπιο έλεγχο συντάσσεται ειδικό έγγραφο με τίτλο 
«Πρακτικό Διενέργειας Επιτόπιου Ελέγχου στις εγκατα-στάσεις του υπόχρεου Οργανισμού», το οποίο συνυπο-γράφεται από τον Υπεύθυνο Ασφάλειας Πληροφοριών και Δικτύων.
8. Μετά την ολοκλήρωση του επιτόπιου ελέγχου, η 
Ομάδα Επιθεώρησης Ελέγχου εξετάζει το σύνολο των 
συλλεχθέντων στοιχείων και συντάσσουν έγγραφο με 
τίτλο «Έκθεση διενέργειας τακτικού ελέγχου Ασφαλείας 
Πληροφοριών και Δικτύων στον υπόχρεο Οργανισμό», 
το οποίο περιλαμβάνει απαραιτήτως τα ακόλουθα στοι-
χεία:α) Τα στοιχεία της απόφασης της ΕΑΚ με την οποία 
ορίστηκε η διενέργεια τακτικού ή έκτακτου ελέγχου.
β) Το ονοματεπώνυμο και την ιδιότητα των προσώπων 
που απαρτίζουν την Ομάδα Επιθεώρησης Ελέγχου και 
την ημερομηνία σύστασης της τελευταίας.
γ) Την επωνυμία του ελεγχόμενου υπόχρεου Οργα-
νισμού, καθώς και το όνομα του Υπεύθυνο Ασφάλειας 
Πληροφοριών και Δικτύων.
δ) Το πρακτικό Διενέργειας Επιτόπιου Ελέγχου στις 
εγκαταστάσεις του υπόχρεου Οργανισμού καθώς και 
κάθε σχετική έγγραφη επικοινωνία μεταξύ της Αρχής 
και του Οργανισμού στο πλαίσιο της διεξαγωγής του 
τακτικού ελέγχου.
ε) Αναλυτική περιγραφή των ευρημάτων του ελέγχου 
και διαπίστωση τυχόν παραλείψεων καθώς και συστά-
σεις προς επίλυση αυτών.
στ) Την ημερομηνία έναρξης και περάτωσης του ελέγ-
χου.
ζ) Τελικό πόρισμα του ελέγχου.9. Η έκθεση κοινοποιείται από την ΕΑΚ στον υπόχρεο 
Οργανισμό το αργότερο εντός εξήντα (60) ημερών από 
την ημερομηνία περάτωσης του ελέγχου.
10. Οποιαδήποτε επεξεργασία δεδομένων προσωπι-
κού χαρακτήρα κατά τη διαδικασία ελέγχου, διενεργείται 
σύμφωνα με τον Κανονισμό (ΕΚ) 2016/679 του Ευρωπαϊ-
κού Κοινοβουλίου και του Συμβουλίου της 27ης Απριλίου 
2016 (ΕΕ L 119) και το ν. 2472/1997 (Α΄ 50).
Δ. ΔΙΑΔΙΚΑΣΙΑ ΕΠΙΒΟΛΗΣ
ΔΙΟΙΚΗΤΙΚΩΝ ΚΥΡΩΣΕΩΝ
Άρθρο 13
Κυρώσεις
1. Λαμβάνοντας υπόψη τις διατάξεις του άρθρου 15 
του ν. 4577/2018 (Α΄ 199), ο Υπουργός Ψηφιακής Διακυ-
βέρνησης, μετά από εισήγηση της Εθνικής Αρχής Κυβερ-
νοασφάλειας, επιβάλλει σε φυσικά ή νομικά πρόσωπα, 
διαζευκτικά ή σωρευτικά, τη λήψη συγκεκριμένων διορ-
θωτικών μέτρων εντός τακτού χρονικού διαστήματος, 
καθώς και διοικητικές κυρώσεις για τις διαπιστούμενες 
παραβάσεις στις οποίες αυτά υποπίπτουν είτε μία ή πε-
ρισσότερες από τις εξής κυρώσεις:
α) Σύσταση προς τον Οργανισμό ή τον νόμιμο εκπρό-
σωπό τους, σε περίπτωση που, κατόπιν διενέργειας ελέγ-
χου ή συνδρομή συμβάντος ασφαλείας, αναγνωριστεί 
ότι δεν τηρούνται τα απαιτούμενα από το νόμο μέτρα 
ασφαλείας.
β) Επίπληξη προς τον Οργανισμό ή τον νόμιμο εκ-
πρόσωπό τους, σε περίπτωση που κατόπιν διενέργειας 
ελέγχου ή συνδρομή συμβάντος ασφαλείας, αναγνω-
ριστεί ότι παρά την πρότερη σύσταση της αρχής δεν 
συμμορφώθηκαν με τις υποδείξεις της ΕΑΚ.
γ) Στην περίπτωση μη συμμόρφωσης του Οργανισμού 
με την διαδικασία σύστασης η επίπληξης, επιβάλλεται 
διοικητικό πρόστιμο στον Οργανισμό σύμφωνα με τις 
διατάξεις του άρθρου 15 του ν. 4577/2018 (Α΄ 199).
2. Κατά την επιμέτρηση της κύρωσης λαμβάνονται 
υπόψη τα κριτήρια της αποτελεσματικότητας, της ανα-
λογικότητας και του αποτρεπτικού χαρακτήρα της κύ-
ρωσης.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43659 Τεύχος B’ 3739/08.10.2019
Άρθρο 14
Κριτήρια Επιμέτρησης Κυρώσεων
Προκειμένου για τον καθορισμό και την επιμέτρηση 
των εκάστοτε επιβαλλόμενων κυρώσεων η Αρχή λαμ-
βάνει υπόψη τα ακόλουθα κριτήρια:
1) Για το νομικό πρόσωπο:
α) Τον αριθμό των επιμέρους υποχρεώσεων που έχουν 
παραβιασθεί, σύμφωνα με τα προβλεπόμενα στα άρθρα 
9 έως 12 και 15 του ν. 4577/2018 (Α΄ 199) και ειδικότερα:
β) Την αξιολόγηση του αντίκτυπου του περιστατικού, 
σε περίπτωση που η παράβαση αφορά παράλειψη κοι-
νοποίησης ή κοινοποίηση με αδικαιολόγητη καθυστέ-
ρηση συμβάντος.
γ) Τη γενική αξιολόγηση των τεχνικών και οργανωτι-
κών προληπτικών μέτρων για τη διαχείριση των κινδύ-νων, αναφορικά με την ασφάλεια των δικτύων και των 
συστημάτων πληροφοριών, η οποία προκύπτει από την 
εξέταση:
αα) των πολιτικών και των διαδικασιών για την ασφά-
λεια δικτύων και πληροφοριακών συστημάτων,
ββ) της λειτουργίας και αποτελεσματικότητας εσωτε-
ρικών ελέγχων καθώς και προτάσεων για την πραγμα-
τοποίηση διορθωτικών ενεργειών των διαπιστούμενων ελλείψεων στο πεδίο της ασφάλειας δικτύων,
γγ) της εγκατάστασης και ορθής λειτουργίας πληροφο-
ριακών συστημάτων που παρακολουθούν την ασφάλεια 
των δικτύων,
δδ) του βαθμού συμμόρφωσης του νομικού προσώ-
που με τις επιβαλλόμενες υποχρεώσεις,
εε) της ανάθεσης της παρακολούθησης της ασφάλειας 
δικτύου και πληροφοριακών συστημάτων σε εξειδικευ-
μένο προσωπικό.
δ) Εάν έχει προηγηθεί σύσταση προς συμμόρφωση και 
εάν τηρήθηκε το ενδεδειγμένο πλάνο ενεργειών μέσα σε 
εύλογο χρονικό διάστημα.
ε) Τη διάθεση για συνεργασία σε περίπτωση περιστα-
τικού ασφαλείας και την ανταπόκριση του νομικού προ-
σώπου σε τυχόν άμεσες υποδείξεις συμμόρφωσης και 
την αποτελεσματικότητα της τελευταίας.
στ) Το μέγεθος και το μερίδιο αγοράς του νομικού 
προσώπου.
2) Για το φυσικό πρόσωπο:α) Το βαθμό υπαιτιότητας του φυσικού προσώπου ως 
προς τη συνδρομή του περιστατικού ή τη μη συμμόρ-
φωση του Οργανισμού.
β) Ειδικότερα, την πλημμελή εκτέλεση των καθηκό-
ντων του αναφορικά με τον έλεγχο επί της ασφάλειας δι-
κτύου και συστημάτων πληροφορικής του Οργανισμού.
Άρθρο 15Διαδικασία Επιβολής Κυρώσεων
1. Προ της επιβολής οποιασδήποτε κύρωσης, η ΕΑΚ, 
καλεί υποχρεωτικά τα ενδιαφερόμενα νομικά και φυσικά 
πρόσωπα να υποβάλουν τις απόψεις τους σε ημερομηνία 
που απέχει τουλάχιστον πέντε (5) εργάσιμες ημέρες από 
την κοινοποίηση της ειδοποίησης.
2. Οι κατά τα ανωτέρω κυρώσεις λαμβάνονται με 
αιτιολογημένες αποφάσεις, καταχωρούνται σε ειδικό βιβλίο, κοινοποιούνται στο ενδιαφερόμενο νομικό ή φυσικό πρόσωπο εντός δέκα (10) εργάσιμων ημερών 
από την έκδοσή τους και μπορούν να ανακοινώνονται 
δημόσια, εφόσον η δημοσιοποίησή τους δεν πρόκειται να προκαλέσει δυσανάλογη ζημιά στο νομικό ή φυσικό 
πρόσωπο στο οποίο επιβάλλεται η κύρωση, στην εθνική 
άμυνα και τη δημόσια ασφάλεια, σε κάθε δε περίπτωση 
αναρτώνται στην επίσημη ιστοσελίδα της Εθνικής Αρχής 
Κυβερνοασφάλειας.
Άρθρο 16
Μεθοδολογία Προσδιορισμού ΦορέωνΕκμετάλλευσης Βασικών Υπηρεσιών
Ένας φορέας για να πληροί τις προϋποθέσεις και να 
χαρακτηριστεί ως ΦΕΒΥ, πρέπει να ανήκει σε τομέα ή 
υποτομέα του ν. 4577/2018 (Α΄ 199), να προσφέρει βασι-
κή υπηρεσία με βάση το παράρτημα 1 της παρούσης, η 
παροχή υπηρεσίας του να βασίζεται σε ψηφιακά συστή-
ματα και να καλύπτει τουλάχιστον ένα από τα παρακάτω 
κριτήρια του παρόντος άρθρου, ανά τομέα. Α. Τομέας 
ηλεκτρικής ενέργειας.
1. Για τον υποτομέα ηλεκτρικής ενέργειας το κατώτατο 
όριο είναι:
α) Για τη βασική υπηρεσία της προμήθειας ηλεκτρι-
κής ενέργειας, το κατώτατο όριο είναι ο φορέας να προ-
μηθεύει με ηλεκτρική ενέργεια περισσότερους από το 
10% του συνόλου των πελατών του δικτύου διανομής 
ηλεκτρικής ενέργειας ή να διαθέτει περισσότερους από 
500.000 πελάτες ή να προμηθεύει το 10% της συνολικής 
τροφοδοτούμενης ισχύος στο Εθνικό Σύστημα Μεταφο-
ράς Ηλεκτρικής Ενέργειας (ΕΣΜΗΕ) ή να τροφοδοτεί το ΕΣΜΗΕ με ισχύ τουλάχιστον 1,5 GW.
β) Για τη βασική υπηρεσία της διανομής ηλεκτρικής 
ενέργειας, το κατώτατο όριο είναι ο φορέας να τροφο-
δοτεί με ηλεκτρική ενέργεια περισσότερους από το 10% 
του συνόλου των πελατών του δικτύου διανομής ή να 
διαθέτει περισσότερους από 500.000 πελάτες συνδε-
δεμένους στο δίκτυο διανομής ηλεκτρικής ενέργειας.
γ) Για τη βασική υπηρεσία της μεταφοράς ηλεκτρικής 
ενέργειας, το κατώτατο όριο είναι ο φορέας να διαχει-
ρίζεται τουλάχιστον το 10% των TWh που διακινούνται 
ετησίως στο Εθνικό Σύστημα Μεταφοράς Ηλεκτρικής 
Ενέργειας (ΕΣΜΗΕ) ή να διαχειρίζεται το 5TWh που δια-κινούνται ετησίως στο ΕΣΜΗΕ.
2. Για τον υποτομέα του πετρελαίου το κατώτατο όριο 
είναι:
α) Για τη βασική υπηρεσία της μεταφοράς πετρελαί-
ου μέσω αγωγού, το κατώτατο όριο είναι ο φορέας να 
διαχειρίζονται αγωγό ή αγωγούς με ικανότητα μεταφο-
ράς άνω του 10% των ετήσιων αναγκών της χώρας σε 
πετρέλαιο ή τουλάχιστον 1,5 εκατομμύριο κυβικά μέτρα 
πετρέλαιο ετησίως.
β) Για τη βασική υπηρεσία της παραγωγής, διύλισης, 
επεξεργασίας, αποθήκευσης και μεταφοράς πετρελαίου, 
το κατώτατο όριο είναι ο φορέας, ανά περίπτωση, να 
διαχειρίζεται το 10% των ετήσιων αναγκών της χώρας σε 
πετρέλαιο ή τουλάχιστον 1,5 εκατομμύριο κυβικά μέτρα 
πετρέλαιο ετησίως.
3. Για τον υποτομέα αερίου το κατώτατο όριο είναι:
α) Για τη βασική υπηρεσία της προμήθειας φυσικού αε-
ρίου στο Εθνικό Σύστημα Μεταφοράς Φυσικού Αερίου, 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43660 Τεύχος B’ 3739/08.10.2019
το κατώτατο όριο είναι ο φορέας να εισάγει στο Εθνικό 
Σύστημα Μεταφοράς Φυσικού Αερίου περισσότερα από 
500.000.000 κυβικά μέτρα φυσικού αερίου.
β) Για τη βασική υπηρεσία της διανομής φυσικού αερί-
ου, το κατώτατο όριο είναι ο φορέας να τροφοδοτεί με 
φυσικό αέριο περισσότερους από το 10% του συνόλου 
των πελατών του δικτύου διανομής ή να διαθέτει πε-
ρισσότερους από 50.000 πελάτες συνδεδεμένους στο 
δικτύου διανομής φυσικού αερίου ή η δικαιοδοσία του να καλύπτει τα όρια μιας γεωγραφικής περιφέρειας.
γ) Για τη βασική υπηρεσία της μεταφοράς φυσικού 
αερίου, το κατώτατο όριο είναι ο φορέας να διαχειρίζεται 
τουλάχιστον τα 10% ή 500.000.000 κυβικά μέτρα φυσι-
κού αερίου που διακινούνται ετήσια στο Εθνικό Σύστημα 
Μεταφοράς Φυσικού Αερίου.
δ) Για τη βασική υπηρεσία της αποθήκευσης φυσικού 
αερίου, το κατώτατο όριο είναι ο φορέας να διαθέτει 
εγκαταστάσεις αποθήκευσης φυσικού αερίου με χωρη-τικότητα μεγαλύτερη από 100.000 κυβικά μέτρα υγρο-ποιημένου φυσικού αερίου (ΥΦΑ).
ε) Για τη βασική υπηρεσία της διαχείρισης συστημάτων 
ΥΦΑ, το κατώτατο όριο είναι ο φορέας να διαθέτει την 
τεχνολογική ικανότητα να ε ισάγει περισσότερα από 10% 
της ετήσιας κατανάλωσης ή 500.000.000 κυβικά μέτρα 
φυσικού αερίου ετησίως στο Εθνικό Σύστημα Μεταφο-ράς Φυσικού Αερίου.
στ) Για τη βασική υπηρεσία της προμήθειας φυσικού 
αερίου σε καταναλωτές, το κατώτατο όριο είναι ο φορέας 
να διαθέτει περισσότερους από το 10% του συνόλου 
των πελατών του δικτύου διανομής φυσικού αερίου ή 
να διαθέτει τουλάχιστον 50.000 πελάτες συνδεδεμένους 
στο δίκτυο διανομής φυσικού αερίου.
ζ) Για τη βασική υπηρεσία της διύλισης και επεξεργα-
σίας φυσικού αερίου, το κατώτατο όριο είναι ο φορέας να έχει την ικανότητα διύλισης και επεξεργασίας τουλά-
χιστον 500.000.000 κυβικά μέτρα φυσικού αερίου.
Β. Τομέας Μεταφορών
1. Για τον υποτομέα αεροπορικών μεταφορών:
α) Για τη βασική υπηρεσία της αερομεταφοράς, το 
κατώτατο όριο είναι ο φορέας να έχει ετήσια επιβατική 
κίνηση τουλάχιστον 4.000.000 επιβάτες ή να διακινεί πε-
ρισσότερο από το 10% του ετήσιου συνολικού αριθμού 
επιβατών των ελληνικών αεροδρομίων.
β) Για τη βασική υπηρεσία της Διαχείρισης αερολιμένα 
και βοηθητικών εγκαταστάσεων εντός αερολιμένα, το 
κατώτατο όριο είναι ο φορέας να διαχειρίζεται αερολι-
μένα με ετήσια επιβατική κίνηση τουλάχιστον 4.000.000 
επιβατών ή αερολιμένα ο οποίος διακινεί περισσότερους 
από το 10% του ετήσιου συνολικού αριθμού επιβατών 
των ελληνικών αεροδρομίων.
γ) Για τη βασική υπηρεσία της διαχείρισης της εναέ-
ριας κυκλοφορίας, το κατώτατο όριο είναι ο φορέας να 
διαχειρίζεται αερολιμένα με ετήσια επιβατική κίνηση 
τουλάχιστον 4.000.000 επιβατών ή αερολιμένα ο οποίος 
διακινεί περισσότερους από το 10% του ετήσιου συνο-λικού αριθμού επιβατών των ελληνικών αεροδρομίων.
2. Για τον υποτομέα των σιδηροδρομικών μεταφορών 
το κατώτατο όριο είναι:
α) Για τη βασική υπηρεσία της διαχείρισης της σιδηρο-δρομικής υποδομής, το κατώτατο όριο είναι ο φορέας 
να διαχειρίζεται υποδομή που εξυπηρετεί μεταφορικό 
έργο, κατά έτος, πάνω από 125 εκατομμύρια επιβατοχι-
λιόμετρα ή 25 εκατομμύρια τονοχιλιόμετρα ή πάνω από 
το 10% των ετήσιων επιβατοχιλιόμετρων ή πάνω από το 
10% των τονοχιλιόμετρων του σιδηροδρομικού δικτύου.
β) Για τη βασική υπηρεσ ία της παροχής σιδηροδρομι-
κών υπηρεσιών, το κατώτατο όριο είναι ο φορέας να έχει 
μεταφορικό έργο κατά έτος, πάνω από 125 εκατομμύρια 
επιβατοχιλιόμετρα ή 25 εκατομμύρια τονοχιλιόμετρα 
ή πάνω από το 10% των ετήσιων επιβατοχιλιόμετρων 
ή πάνω από το 10% των τονοχιλιόμετρων του σιδηρο-
δρομικού δικτύου.
3. Για τον υποτομέα των πλωτών μεταφορών το κα-
τώτατο όριο είναι:
α) Για τη βασική υπηρεσία των εσωτερικών πλωτών, 
θαλάσσιων και ακτοπλοϊκών μεταφορών επιβατών και 
εμπορευμάτων, το κατώτατο όριο είναι ο φορέας να με-
ταφέρει κατ’ ελάχιστον 3.000.000 επιβάτες κατ’ έτος ή να 
μεταφέρει κατ’ ελάχιστον 400.000 εμπορευματοκιβώτια 
(TEUS) κατ’ έτος ή να μεταφέρει κατ’ ελάχιστον 100.000 φορτηγά κατ’ έτος.
β) Για τη βασική υπηρεσία της διαχείρισης και εκμετάλ-
λευσης λιμένων, συμπεριλαμβανομένων των λιμενικών 
τους εγκαταστάσεων καθώς και την εκμετάλλευση έρ-
γων και εξοπλισμού που βρίσκονται εντός των λιμένων, 
το κατώτατο όριο είναι ο φορέας να διαχειρίζεται λιμένα 
που μεταφέρει κατ’ ελάχιστον 3.000.000 επιβάτες κατ’ 
έτος ή να μεταφέρει κατ’ ελάχιστον 400.000 εμπορευμα-
τοκιβώτια (TEUS) κατ’ έτος ή να μεταφέρει κατ’ ελάχιστον 
100.000 φορτηγά κατ’ έτος.
γ) Για τη βασική υπηρεσία της Διαχείρισης Κυκλοφο-
ρίας πλοίων (VTS), το κατώτατο όριο είναι ο φορέας να 
έχει υπό την εποπτεία του λιμένα ή λιμένες που να μετα-
φέρει κατ’ ελάχιστον 3.000.000 επιβάτες κατ’ έτος ή να 
μεταφέρει κατ’ ελάχιστον 400.000 εμπορευματοκιβώτια 
(TEUS) κατ’ έτος ή να μεταφέρει κατ’ ελάχιστον 100.000 
φορτηγά κατ’ έτος.
4. Για τον υποτομέα των οδικών μεταφορών, το κατώ-
τατο όριο είναι:
α) Για τη βασική υπηρεσία ελέγχου διαχείρισης κυκλο-
φορίας, το κατώτατο όριο είναι ο φορέας (οδική αρχή) να 
είναι υπεύθυνος για τον έλεγχο διαχείρισης της κυκλοφο-
ρίας αυτοκινητοδρόμων με επιβατική κίνηση οχημάτων 
κατ’ ελάχιστον 10 εκατομμυρίων οχηματοχιλιόμέτρων 
κατ’ έτος ή τουλάχιστον 10.000 μέση ημερήσια κυκλοφο-
ρία οχημάτων κατ’ έτος ή 50 χιλιόμετρα συνολικό μήκος 
εθνικού αυτοκινητοδρόμου.
β) Για τη βασική υπηρεσία των συστημάτων ευφυών 
μεταφορών (ITS), το κατώτατο όριο είναι ο φορέας να 
είναι υπεύθυνος για την διαχείριση συστημάτων ευφυών 
μεταφορών (ITS) οχημάτων με επιβατική κίνηση του-
λάχιστον 10 εκατομμυρίων οχηματοχιλιόμετρων κατ’ 
έτος ή τουλάχιστον 10.000 μέση ημερήσια κυκλοφορία 
οχημάτων κατ’ έτος ή 50 χιλιόμετρων συνολικού μήκος εθνικού αυτοκινητοδρόμου.
Γ . Τομέας τραπεζών
Για τη βασική υπηρεσία Χρηματοπιστωτικών Συναλ-
λαγών, το κατώτατο όριο είναι το τραπεζικό ίδρυμα να 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43661 Τεύχος B’ 3739/08.10.2019
έχει λάβει άδεια λειτουργίας στην Ελλάδα και να έχει χα-
ρακτηριστεί από την Τράπεζα της Ελλάδος ως συστη-
μικό σημαντικό πιστωτικό ίδρυμα (Other Systemically 
Important Institutions -O-SII). Η Τράπεζα της Ελλάδος, 
βάσει του ν. 4261/2014 (άρθρο 124), είναι αρμόδια για 
τον προσδιορισμό των λοιπών συστημικά σημαντικών 
πιστωτικών ιδρυμάτων μεταξύ των πιστωτικών ιδρυμά-
των που έχουν λάβει άδεια λειτουργίας στην Ελλάδα.
Δ. Τομέας υποδομών χρηματοπιστωτικών αγορών
Για τον τομέα υποδομών χρηματοπιστωτικών αγορών 
το κατώτατο όριο είναι:
α) Για τη βασική υπηρεσία της εκμετάλλευσης τόπων 
διαπραγμάτευσης, το κατώτατο όριο είναι ο φορέας να 
πραγματοποιεί τουλάχιστον το 10% των συνολικών συ-
ναλλαγών που πραγματοποιούνται σε ετήσια βάση.
β) Για τη βασική υπηρεσία των Κεντρικών αντισυμ-
βαλλόμενων (CCPs), το κατώτατο όριο είναι ο φορέας 
να πραγματοποιεί τουλάχιστον το 10% των συνολικών 
συναλλαγών που πραγματοποιούνται σε ετήσια βάση.
Ε. Τομέας της υγείας
Για τον τομέα της υγείας και ειδικότερα για τη βασι-
κή υπηρεσία της παροχής υγειονομικής περίθαλψης το 
κατώτατο όριο είναι ο φορέας να αποτελεί Γενικό Νοσο-
κομείο, με τουλάχιστον 40.000 νοσηλευθέντες ασθενείς 
κατ’ έτος, ή Γενικό Νοσοκομείο που να διαθέτει τουλά-χιστον 500 κλίνες.
ΣΤ. Τομέας προμήθειας και διανομής πόσιμου νερού
Για τον τομέα προμήθειας και διανομής πόσιμου νε-
ρού και ειδικότερα για την αντίστοιχη βασική υπηρεσία 
προμήθειας και διανομής πόσιμου νερού, το κατώτατο όριο είναι ο φορέας ύδρευσης να προμηθεύει κατ’ έτος 
με πόσιμο νερό πληθυσμό μεγαλύτερο των 500.000 
καταναλωτών ή από το δίκτυό του να διανέμονται πε-
ρισσότερα από 50.000.000 κυβικά μέτρα νερό ετησίως.
Ζ. Τομέας ψηφιακής υποδομήςΓια τον τομέα ψηφιακής υποδομής το κατώτατο όριο 
είναι:
α) Για τη βασική υπηρεσία της ανταλλαγής κίνησης 
αυτόνομων συστημάτων διαδικτύου (ΙΧΡ), το κατώτατο 
όριο είναι ο φορέας να έχει μέση ημερήσια κίνηση περισ-σότερο από 5Gbit/δευτερόλεπτο ή να κατέχει τουλάχι-
στον το 10% της συνολικής κίνησης όλων των Φορέων ΙΧΡ που δραστηριοποιούνται στην Ελλάδα.
β) Για τη βασική υπηρεσία της ονοματοδοσίας στο δι-
αδίκτυο (DNS), το κατώτατο όριο είναι ο πάροχος υπη-
ρεσιών DNS να εξυπηρετεί τουλάχιστον 1.000.000.000 
αιτήματα την ημέρα (request/day) ή να διαθέτει στα 
Μητρώα του καταχωρημένα τουλάχιστον 50.000 δια-
φορετικά ενεργά ονόματα χώρου (domain names) ή να 
κατέχει τουλάχιστον το 10% του συνόλου των ερωτημά-
των μεταξύ όλων των παροχών DNS.
γ) Για τη βασική υπηρεσία της καταχώρισης Μητρώων 
Ονομάτων Χώρου Ανώτατου Επιπέδου στο διαδίκτυο 
(registrar TLD), το κατώτατο όριο είναι ο φορέας να εξυ-πηρετεί τουλάχιστον 50.000.000 ερωτήματα την ημέρα (queries/day) ή να κατέχει τουλάχιστον το 10% του συ-
νόλου των ερωτημάτων μεταξύ όλων των καταχωρητών 
(registrar) Μητρώου TLD.
Άρθρο 17
Μεταβατικές και λοιπές διατάξεις
Κάθε Οργανισμός οφείλει να πραγματοποιεί αυτοαξιο-
λόγηση των συστημάτων δικτύου και πληροφοριών του 
με τη χρήση του Οδηγού Αυτοαξιολόγησης που θα εκδό-
σει η Εθνική Αρχή Κυβερνοασφάλειας εντός 6 μηνών από 
την έκδοσή του και έχει υποχρέωση να κοινοποιήσει τα αποτελέσματα της αυτοαξιολόγησης στην Εθνική Αρχή Κυβερνοασφαλειας και κάθε χρόνο εφεξής.
Η Εθνική Αρχή Κυβερνοασφάλειας δύναται να εξειδι-
κεύει περαιτέρω όσα ορίζονται με τη παρούσα, με σχε-τικές Οδηγίες κατ’ ε ξουσιοδότηση της παρούσης.
Άρθρο 18
Προσαρτώνται στην παρούσα υπουργική απόφαση, 
και αποτελούν αναπόσπαστο τμήμα αυτού τα Παραρ-
τήματα 1 και 2.
Άρθρο 19
Έναρξη ισχύος
Η ισχύς της παρούσας αρχίζει από τη δημοσίευσή της, 
εκτός αν άλλως ορίζεται στις επιμέρους διατάξεις.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43662 Τεύχος B’ 3739/08.10.2019
ɅɲʌɳʌʏɻʅɲϭʹȾɲʏɳʄʉɶʉʎȲɲʍɿʃʙʆɉʋɻʌɸʍɿʙʆ

Ɉʉʅɹɲʎͬɉʋʉʏʉʅɹɲʎ ȵʀɷʉʎʐʋɻʌɸʍʀɲʎ
ȵʆɹʌɶɸɿɲͲȸʄɸʃʏʌɿʃɼ Ʌʌʉʅɼɽɸɿɲ
ȴɿɲʆʉʅɼ
ɀɸʏɲʔʉʌɳ
ȵʆɹʌɶɸɿɲͲɅɸʏʌɹʄɲɿʉ ɀɸʏɲʔʉʌɳ
ȴɿʑʄɿʍɻͬȵʋɸʇɸʌɶɲʍʀɲͬȰʋʉɽɼʃɸʐʍɻͬɅɲʌɲɶʘɶɼ
ȵʆɹʌɶɸɿɲͲȰɹʌɿʉ Ʌʌʉʅɼɽɸɿɲ
ȴɿɲʆʉʅɼ
ɀɸʏɲʔʉʌɳ
Ȱʋʉɽɼʃɸʐʍɻ
ɉɶʌʉʋʉɿɻʅɹʆʉɌʐʍɿʃʊȰɹʌɿʉ;ɉɌȰͿ
ȴɿʑʄɿʍɻͬȵʋɸʇɸʌɶɲʍʀɲ
ɀɸʏɲʔʉʌɹʎʹ
Ȱɸʌʉʋʉʌɿʃɹʎ Ȱɸʌʉʅɸʏɲʔʉʌɹʎ
ȴɿɲʖɸʀʌɿʍɻɲɸʌʉʄɿʅɹʆɲʃɲɿɴʉɻɽɻʏɿʃʙʆɸɶʃɲʏɲʍʏɳʍɸʘʆ
ɸʆʏʊʎɲɸʌʉʄɿʅɹʆɲ 
ȴɿɲʖɸʀʌɿʍɻɸʆɲɹʌɿɲʎʃʐʃʄʉʔʉʌʀɲʎ
ɀɸʏɲʔʉʌɹʎʹ
ɇɿɷɻʌʉɷʌʉʅɿʃɹʎ ȴɿɲʖɸʀʌɿʍɻʐʋʉɷʉʅɼʎ
ɀɸʏɲʔʉʌɳɸʋɿɴɲʏʙʆʃɲɿɸʅʋʉʌɸʐʅɳʏʘʆ
ɀɸʏɲʔʉʌɹʎʹɅʄʘʏɹʎ ɀɸʏɲʔʉʌɳɸʋɿɴɲʏʙʆʃɲɿɸʅʋʉʌɸʐʅɳʏʘʆ
ȴɿɲʖɸʀʌɿʍɻʄɿʅɹʆʘʆʃɲɿɸʃʅɸʏɳʄʄɸʐʍɻɹʌɶʘʆ
ɸʇʉʋʄɿʍʅʉʑɸʆʏʊʎʄɿʅɹʆʘʆ 
ȴɿɲʖɸʀʌɿʍɻȾʐʃʄʉʔʉʌʀɲʎʋʄʉʀʘʆ;sd^Ϳ
ɀɸʏɲʔʉʌɹʎͲɃɷɿʃɹʎ ȶʄɸɶʖʉʎʃɲɿȴɿɲʖɸʀʌɿʍɻȾʐʃʄʉʔʉʌʀɲʎ
ɇʐʍʏɼʅɲʏɲȵʐʔʐʙʆɀɸʏɲʔʉʌʙʆ;/d^Ϳ
Ɉʌɳʋɸɺɸʎ ɍʌɻʅɲʏʉʋɿʍʏʘʏɿʃɹʎʍʐʆɲʄʄɲɶɹʎ
ɉʋʉɷʉʅʙʆ
ɍʌɻʅɲʏʉʋɿʍʏʘʏɿʃ ʙʆ
ɲɶʉʌʙʆȵʃʅɸʏɳʄʄɸʐʍɻʏʊʋʘʆɷɿɲʋʌɲɶʅɳʏɸʐʍɻʎ
Ⱦɸʆʏʌɿʃʉʀɲʆʏɿʍʐʅɴɲʄʄʊʅɸʆʉɿ;WƐͿʹȵʃʃɲɽɳʌɿʍɻ
Ʌʌʉʁʊʆʏʘʆ 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43663 Τεύχος B’ 3739/08.10.2019
Η απόφαση αυτή να δημοσιευθεί στην Εφημερίδα της Κυβερνήσεως, πλην του Παραρτήματος 2 το οποίο έχει 
χαρακτηριστεί ως απόρρητο.   
Αθήνα, 4 Οκτωβρίου 2019
Ο Υπουργός
ΚΥΡΙΑΚΟΣ ΠΙΕΡΡΑΚΑΚΗΣɉɶɸʀɲ Ʌɲʌʉʖɼʐɶɸɿʉʆʉʅɿʃɼʎʋɸʌʀɽɲʄʗɻʎ
Ɂɸʌʊ Ʌʌʉʅɼɽɸɿɲɼɷɿɲʆʉʅɼʋʊʍɿʅʉʐʆɸʌʉʑ
Ɏɻʔɿɲʃɹʎɉʋʉɷʉʅɹʎ Ȱʆʏɲʄʄɲɶɼʃʀʆɻʍɻʎɲʐʏʊʆʉʅʘʆʍʐʍʏɻʅɳʏʘʆɷɿɲɷɿʃʏʑʉʐ
;/yWͿ
Ⱦɲʏɲʖʙʌɻʍɻʉʆʉʅɳʏʘʆʖʙʌʉʐʍʏʉɷɿɲɷʀʃʏʐʉ;E^Ϳ
Ⱦɲʏɲʖʙʌɿʍɻʉʆʉʅɳʏʘʆʖʙʌʉʐɲʆʙʏɲʏʉʐɸʋɿʋɹɷʉʐʍʏʉ
ɷɿɲɷʀʃʏʐʉ;d>Ϳ
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43664 Τεύχος B’ 3739/08.10.2019
*02037390810190012*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία  
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ:  webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπη ρεσία υπαγόμενη στο Υπουργείο Διοικητι-
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα  (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
r Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
r Πληροφορίες, σχετικά με την αποστολή/κατ άθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα π ου πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,  
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,